Dotačná komisia

Zápisnica  zo zasadnutia Dotačnej  komisie konanej  26. 01. 2021
formou el. prostriedkov 

Prítomní:  
členovia komisie: 
Ing. Monika Ďurajková,  Mgr. Boris Čechvala, Mgr.  Nikolaj Gečevský, 
Ing. Marcela Kulifajová, Mgr. ET Mgr. Marek Machata , Ing. Martin Patoprstý, 
Silvia Pilková, 

Neprítomní: PaedDr. Mária Barancová,  Mgr. Michal Vicáň,  Ing. arch. Lucia Štasselová

zapisovateľka:
Beata Tomášová

Program:

1. Otvorenie a hlasovanie per rollam
2. Zhodnotenie roku 2020 z pohľadu dotačného programu
    (informácia o výsledku vyúčtovania)
3. Výzvy na dotácie pre rok 2021
4. Workshop o dotáciách 2021
5. Rôzne
6. Záver

K  bodu 1: 
Otvorenie a hlasovanie per rollam____________________________________________
Rokovanie komisie viedla predsedníčka Dotačnej komisie (ďalej len DK) Ing. Ďurajková. 
Na úvod privítala členov komisie a následne si členovia DK odsúhlasili program. 

Predsedníčka komisie podala členom DK informáciu o zmene štatútu DK, ktorá bola odsúhlasená formou hlasovania per rollam. Dôvodom zmeny štatútu bola nutnosť rokovať formou el. prostriedkov vzhľadom na nepriaznivú situáciu súvisiacu s koronavírusom. 

Prvé hlasovanie per rollam bolo s dátumom 7.1.2021 v znení:

V prípade nevyhnutnej a neodkladnej potreby, z preventívnych alebo karanténnych dôvodov pri ochrane zdravia ľudí alebo z iných vážnych dôvodov môže predseda komisie dať hlasovať per rollam elektronickou poštou o tom, že sa zasadnutie komisie uskutoční formou elektronických prostriedkov (ďalej len „rokovanie na diaľku“). Rozhodnutie predsedu o hlasovaní o rokovaní na diaľku musí byť vždy riadne zdôvodnené. Rokovanie na diaľku sa vykoná tak, že tajomník komisie zašle všetkým členom komisie do schránky elektronickej pošty (e-mail) URL link online internetovej služby vzdialenej komunikácie, a to v lehote na zvolanie zasadnutia komisie spolu s pozvánkou a programom zasadnutia komisie. Pri vyhodnotení účasti na zasadnutí komisii pri rokovaní na diaľku sa za prítomných členov komisie považujú len tí členovia, ktorí sa počas rokovania komisie prihlásili do online internetovej služby vzdialenej komunikácie. Pri vyhodnotení hlasovania sa za prítomných členov komisie považujú len tí členovia, ktorí boli v čase hlasovania pripojení v online internetovej službe vzdialenej komunikácie.

ZA: 8 (p. Ďurajková, p. Čechvala, p. Štasselová, p. Barancová, p. Pilková, p. Patoprstý, p. Kulifajová, p. Vicáň)
Proti: 2 (p. Machata, p. Gečevský)
Zdržal sa: 0

Hlasovanie per rollam z 12.1.2021: DK súhlasí s tým, aby zasadnutie DK dňa 26.1.2021 sa uskutočnilo formou el. prostriedkov. 

Za: 9
Proti: 1 (p. Vicáň)
Zdržal sa: 0

K  bodu 2:  
Zhodnotenie roku 2020 z pohľadu dotačného programu (informácia o výsledku vyúčtovania)

Tajomníčka komisie informovala členov komisie o konečnom vyúčtovaní dotácií.

Z 34 žiadostí o Komunitné dotácie, ktoré starosta MČ Bratislava-Ružinov schválil v celkovej sume 99 057, 46 EUR bolo z realizovaných 24 dotácií v sume 76 461,45 EUR.

 10 Komunitných dotácii sa nezrealizovalo:

-	z toho 1 dotácia č. 10 - žiadateľ DOMKA – Združenie saleziánskej mládeže – Miletičova, projekt „Prímestský tábor 2020“ sa nerealizoval z toho dôvodu, že do stanoveného termínu 27. 07. 2020 nestihli doložiť povinné prílohy (suma: 3 000,- EUR)

-	9 projektov sa nezrealizovalo z dôvodu pandémie COVID-19:
•	Dotácia č. 4 – žiadateľ TŠK M+M, projekt „ SLOVAK OPEN CHAMPIONSHIP 2020- 9. Ročník“, odstúpili od zmluvy a vrátili späť na účet MČ poskytnuté prostriedky (dôvod COVID-19, suma 3 300,- EUR)
•	Dotácia č. 11 – žiadateľ Alžbetínske naivné divadlo, projekt „Senior Bratislavensis“, odstúpili od zmluvy a vrátili späť na účet MČ poskytnuté prostriedky (dôvod COVID-19, suma 2 500,- EUR)
•	Dotácia č. 24 – žiadateľ Klub nezávislých spisovateľov, projekt „S literatúrou online III“, odstúpili od zmluvy a vrátili späť na účet MČ poskytnuté prostriedky (dôvod COVID-19, suma 1 000,- EUR)
•	Dotácia č. 35 – žiadateľ HK 500 NIVY, projekt „Športový deň pre deti v 500 bytoch“, odstúpili od zmluvy a vrátili späť na účet MČ poskytnuté prostriedky (dôvod COVID-19, suma 950,-)
•	Dotácia č. 39 – žiadateľ Ružinovská tenisová akadémia NEVÅDZOVÁ, o.z., projekt „Deň športových nádejí Ružinova – jar, leto, jeseň, zima 2020“, odstúpili od zmluvy a vrátili späť na účet MČ poskytnuté prostriedky (dôvod COVID-19, suma 3 026,01 EUR)
•	Dotácia č. 61 – žiadateľ GREEN BIKE, s.r.o., projekt „Ružinovská hodová cykločasovka“, odstúpili od zmluvy a neboli im poskytnuté prostriedky na účet (dôvod COVID-19, suma 3 000,- EUR)
•	Dotácia č. 63 – žiadateľ Slovenský curlingový zväz, projekt „CURLING DEŤOM“, odstúpili od zmluvy a vrátili späť na účet MČ poskytnuté prostriedky (dôvod COVID-19, suma 2 400,- EUR)
•	Dotácia č. 71 – žiadateľ Klub plastikových modelárov, projekt „Súťaž Plastiková zima 2020 – CULTUS Ružinov“, nepristúpili k podpísaniu zmluvy a neboli im vyplatené finančné prostriedky na účet (dôvod COVID-19, suma 1 470,-EUR)
•	Dotácia č. 81 – žiadateľ ZLATOŠ FAMILY COMPANY, s.r.o., projekt „ Životný štýl pre 21. storočie – strava, pohyb, životospráva“, nepristúpili k podpísaniu zmluvy a neboli im vyplatené finančné prostriedky na účet (dôvod COVID-19, suma 1 950,- EUR).

Suma za nezrealizované komunitné dotácie je 22 596,01 EUR a z toho sa na účet MČ Bratislava-Ružinov vrátilo 13 176,01 EUR. 

Zo 6 žiadostí o Rozvojové dotácie, ktoré starosta MČ Bratislava-Ružinov schválil v celkovej sume 44 900,40 EUR bolo z realizovaných všetkých 6 dotácií v sume 44 900,40 EUR.

K bodu 3:
Výzvy na dotácie pre rok 2021________________________________________________
•	Výzva na predkladanie žiadostí o poskytnutie komunitnej dotácie z rozpočtu MČ Bratislava-Ružinov na rok 2021

Predsedníčka DK na úvod tohto bodu predostrela návrh na výzvu pre komunitnú dotáciu, ktorá bola členom DK vopred zaslaná. Členovia diskutovali o špecifických prioritách pre výzvy na rok 2021 a po spoločnom zhodnotení sa DK ujednotila v názore, že pre komunitné dotácie pre  rok 2021 nebude vyžadovať špecifické priority. Následne predsedníčka DK dala hlasovať o tomto uznesení:

UZNESENIE:
DK nevyžaduje špecifické priority pre komunitné dotácie  pre rok 2021.
Hlasovanie:          za:  7
                           proti:  0
                    zdržal sa:  0

DK prijala na vedomie, že pri komunitných dotáciách nebude výhodou spolufinancovanie vzhľadom na to, že sa následne nevyúčtováva.  DK sa zhodla na termíne predkladania žiadostí elektronicky cez portál a to od vyhlásenia výzvy najneskôr do 22. 03. 2021. DK sa zhodla na pokračovaní spolupráce s firmou zabezpečujúcou elektronické podávanie žiadostí. Tajomníčka si pochvaľovala takýto prehľadný portál, kde má na jednom mieste žiadosti, pričom jej portál generuje zmluvy s prijímateľom a cez portál sa taktiež robí vyúčtovanie. Tajomníčka komisie odporučila členom DK číselne hodnotiť žiadosti priamo v portáli.

DK po diskusii a návrhu Ing. Patoprstého súhlasila s vynechaním projektov budovania predzáhradiek v našej MČ Bratislava-Ružinov z dotačnej výzvy a to z toho dôvodu, že budovanie predzáhradiek bude financované z iného balíka.
Následne predsedníčka DK dala hlasovať o tomto uznesení:

UZNESENIE:
DK súhlasí, aby budovanie predzáhradiek bolo vynechané z dotačnej výzvy pre komunitné dotácie  pre rok 2021.
Hlasovanie:          za:  7
                           proti:  0
                    zdržal sa:  0

DK sa po diskusii o tom, na čo nie je možné poskytnúť dotáciu zhodla na pôvodnom znení v predchádzajúcej výzve: neoprávneným výdavkom bude úhrada miezd, platov, služobných príjmov a ich náhrad zamestnancom, pričom odmeny súvisiace bezprostredne so zabezpečením projektu ako napr. odmena pre moderátora, lektora budú oprávneným výdavkom. Následne predsedníčka DK dala hlasovať o tomto uznesení:

UZNESENIE:
DK súhlasí s tým, aby odmeny súvisiace bezprostredne so zabezpečením projektu boli oprávneným výdavkom, ale ich oprávnenosť bude posudzovaná DK.
Hlasovanie:            za:  7
                            proti:  0
                     zdržal sa:  0

•	Výzva na predkladanie žiadostí o poskytnutie rozvojovej dotácie z rozpočtu MČ Bratislava-Ružinov na rok 2021

DK si postupne prešla návrh výzvy pre rozvojové dotácie, ktorá bola členom DK vopred zaslaná. Po diskusii sa DK vzhľadom na znížený balík financií pre dotačný program v roku 2021 z dôvodu pandémie koronavírusu zhodla na odporúčaní, aby maximálna výška poskytnutého finančného príspevku pre rozvojové dotácie pre tento rok bola iba 10 000,- EUR. Vzhľadom na možnosť v zmysle VZN žiadať o 20 000 EUR, bude toto len vo forme odporúčania. Následne dala predsedníčka DK hlasovať o tomto uznesení:

UZNESENIE:
DK súhlasí so schválením odporúčania posielať žiadosti vo výške na max. 10 000,- EUR v rozvojových dotáciách pre rok 2021.
Hlasovanie:          za:  7
                           proti:  0
                    zdržal sa: 0

DK sa zhodla tiež na tom, že aj naďalej platí možnosť podľa platného VZN a to, že žiadateľ môže podať v jednom rozpočtovom období len jednu žiadosť o poskytnutie komunitnej dotácie v rámci jednej výzvy na predkladanie žiadostí alebo len jednu žiadosť o poskytnutie rozvojovej dotácie v rámci jednej výzvy na predkladanie žiadostí a tiež, že v zmysle výzvy je možné podávať žiadosti elektronicky cez portál priebežne v termíne od vyhlásenia výzvy najneskôr do 22. 03. 2021. 

K bodu 4:
WORKSHOP o dotáciách 2021________________________________________________
Následne členovia DK diskutovali o workshope a vzhľadom na súčasnú nepriaznivú situáciu v dôsledku pandémie koronavírusu sa zhodli na tom, aby sa workshop nekonal. Predsedníčka navrhla aj online workshop, ale členovia DK sa zhodli na tom, že v prípade, že žiadateľ bude mať konkrétne otázky, môže sa obrátiť na Miestny úrad. Predsedníčka DK dala hlasovať o tomto uznesení:

UZNESENIE:
DK súhlasí, že workshop o dotačnom programe na rok 2021 sa z dôvodu pandémie koronavírusu nebude konať. 
Hlasovanie:          za:  7
                           proti:  0
                    zdržal sa: 0

K bodu 5:
Rôzne____________________________________________________________________
Predsedníčka DK informovala členov, že ďalšie stretnutie DK by sa ak to daná situácia dovolí mohlo uskutočniť v polovici apríla prezenčnou formou. 

Na MZ bude predložená informácia o výzvach na predkladanie žiadostí o rozvojovú a komunitnú dotáciu z rozpočtu mestskej časti Bratislava-Ružinov na rok 2021 schválená DK.

Tajomníčka informovala o ďalšej možnej spolupráci s občianskym združením  WellGiving o.z. , ktoré nám vie poskytnúť aj v tomto roku systém egrant na spracovávanie dotácií na základe zmluvy a dohodnutej sumy.

K bodu 6:
Záver____________________________________________________________________
Predsedníčka DK poďakovala všetkým za účasť na online stretnutí a ukončila zasadnutie DK. Najbližšie pracovné stretnutie DK sa ešte upresní.

V Bratislave dňa   02. 02. 2021

Ing. Monika Ďurajková, vr

Mgr. Boris Čechvala, vr

Nikolaj Gečevský,  vr

Ing. Marcela Kulifajová,  vr

Mgr. ET Mgr. Marek Machata, vr

Ing. Martin Patoprstý,  vr

Silvia Pilková,  vr